62019CJ0276_INF
Hotărârea Curții (Camera întâi) din 14 mai 2020 –Comisia/Regatul Unit (TVA – Regim aplicabil piețelor la termen)
(Cauza C‑276/19) (
1
)
„Neîndeplinirea obligațiilor de către un stat membru – Sistemul comun al taxei pe valoarea adăugată (TVA) – Directiva 2006/112/CE – Derogări – Măsuri de simplificare și de prevenire a fraudei sau a evaziunii fiscale – Articolul 395 alineatul (2) – Obligația statelor membre de a notifica Comisiei Europene măsurile speciale pentru a simplifica procedura de colectare a TVA‑ului – Modificare substanțială a măsurii notificate inițial”
1.
Acțiune în constatarea neîndeplinirii obligațiilor – Obiectul litigiului – Stabilire în cursul procedurii precontencioase – Adaptare din cauza unei schimbări în dreptul Uniunii – Admisibilitate – Condiții
(Art. 258 TFUE)
(a se vedea punctul 39)
2.
Armonizarea legislațiilor fiscale – Sistemul comun al taxei pe valoarea adăugată – Bază de impozitare – Măsuri naționale derogatorii – Măsură de simplificare a colectării taxei menționate – Modificare substanțială a unei măsuri notificate inițial – Modificare ce constituie o nouă măsură specială derogatorie – Obligația de notificare a Comisiei în vederea unei autorizări din partea Consiliului – Nerespectare – Neîndeplinirea obligațiilor
[Directiva 2006/112 a Consiliului, art. 395 alin. (2)]
(a se vedea punctele 50-53, 57 și dispozitivul 1)
Dispozitivul
1)
Prin introducerea unor noi măsuri de simplificare prin care se extinde aplicarea taxei zero și excepția de la obligația normală de ținere de evidențe în scopuri de taxă pe valoarea adăugată care au fost prevăzute de Value Added Tax (Terminal Markets) Order 1973 [Decretul privind taxa pe valoarea adăugată (piețe la termen) din 1973], astfel cum a fost modificat prin Value Added Tax (Terminal Markets) (Amendment) Order 1975 [Decretul (de modificare) privind taxa pe valoarea adăugată (piețe la termen) din 1975], fără a trimite o cerere Comisiei Europene în vederea unei autorizări din partea Consiliului Uniunii Europene, Regatul Unit al Marii Britanii și Irlandei de Nord nu și‑a îndeplinit obligațiile care îi revin în temeiul articolului 395 alineatul (2) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată.
2)
Obligă Regatul Unit al Marii Britanii și Irlandei de Nord la plata cheltuielilor de judecată.
(
1
)	JO C 206, 17.6.2019.